Толькі з мінулага навучальнага года Галіна Рызгунская не працуе ў школе. Але без справы не сядзіць. З ранняй вясны да позняй восені корпаецца на агародзе. Нездарма там выключны парадак. Каб і хацеў, не знойдзеш нідзе пустазелля. А вось новаўвядзенняў хапае. Ёсць цёплыя градкі, а сёлета нават бахча з’явілася на агародзе — чарговы эксперымент. Каля дома гаспадыні растуць дрэўцы, кустоўе, шмат і кветак, якія ўпрыгожваюць дваровую тэрыторыю. А нядаўна, каб дагадзіць любімай унучцы, занялася Галіна Пятроўна развядзеннем трусоў. Жывёла пайшла рукой — на радасць і сабе, і Машы. Ёсць у гаспадарцы і куры…